64. ekspeditsioon
64. ekspeditsioon oli Rahvusvahelise Kosmosejaama (ISS) 64. alaline meeskond. Ekspeditsioon algas 21. oktoobril 2020 kui jaamast lahkus missioon Sojuz MS-16. Meeskonnas oli esialgu kolm liiget ning SpaceX Crew-1 saabumisega kasvas liikmete arv seitsmeni. Kuna Dragon 2 tavapärane meeskonnaliikmete arv on neli, on jaama alalise meeskonna suurus alates 64. ekspeditsioonist seitse. 64. ekspeditsioon lõppes 17. aprillil 2021.